En 55-årig mand blev søndag eftermiddag overfaldet af en gut på 21 år i Nørresundby. Det fortæller vagthavende hos Nordjyllands Politi i Aalborg til TV2/NORD

De to havde - sammen med flere andre - siddet og drukket på kajen ved Limfjordsbroen, da den yngre mand pludselig går løs på den ældre mand og slår ham gentagne gange med flaske. Politiet rykker ud og anholder voldsmanden klokken godt 14.30, og allerede mandag fremstilles han i grundlovsforhør. Offeret for volden skulle en tur på skadestuen.